Kvarktäht

Kvarktäht (inglise keeles quark star) on kompaktne eksootilise tähe hüpoteetiline tüüp, mis koosneb kvarkainest.

Kvarktähes nukleonid muunduvad ülikõrge temperatuuri ja rõhu toimel agregaatolekusse, mis koosneb peamiselt vabadest kvarkidest.

Ei ole veel selge, kas aine üleminek kvark-olekusse on pööratav, st kas kvarkaine läheb väheneva rõhu all tagasi nukleonite olekusse. Nagu näitab modelleerimine, peab "kvarkgaasis", millest eeldatavalt kvarktäht koosneb, leiduma suur hulk s-kvarke, seepärast nimetatakse mõnikord kvarktähti ka "veidrateks" tähtedeks.

Kvarktähtede eksisteerimise hüpoteesi esitasid 1965. aastal vene füüsikud Dmitri Ivanenko ja Dmitri Kurdgelaidze.

Kategooria:Tähetüübid
Kategooria:Hüpoteetilised astronoomilised objektid